joelniklaus/EU_Wikipedias huggingface dataset:
Kahden kerroksen väkeä

Kahden kerroksen väkeä, () on brittiläinen draamasarja, joka sijoittuu hienostotaloon Lontoossa kertoen talon isäntien ja heidän palvelijoidensa elämästä Edvard VII:n ja Yrjö V:n hallitsijakausina vuosina 1903-1930. Kyseistä eli vanhempaa, Emmy- ja BAFTA-palkittua sarjaa tehtiin viisi tuotantokautta (1971-1975) ja se on yksi Britannian suosituimmista tv-sarjoista kautta aikojen.

Sarjan tuotti London Weekend Television. Luojina toimivat näyttelijät Jean Marsh ja Eileen Atkins. Sarjalla oli kymmenisen käsikirjoittajaa, joista huomattavimmat olivat Alfred Shaughnessy ja Jeremy Paul. Sarjan jokainen jakso koostuu erilaisista juonenkäänteistä niin palvelijoiden kuin heidän isäntiensä, eli Bellamyn perheen, elämässä, mutta kaikki tapahtumat ovat sidoksissa historiallisiin käänteisiin, kuten Titanicin haaksirikko, ensimmäinen maailmansota ja Wall Streetin pörssiromahdus.

BBC elvytti sarjan kahdelle tuotantokaudelle (2010 ja 2012), yhteensä 9 jaksoa, joiden käsikirjoittajana toimi Heidi Thomas. Tapahtumien alku sijoittuu vuoteen 1936, kuusi vuotta aiemman sarjan päättymisen jälkeen kestäen toisen maailmansodan alkuun.

Päähenkilöt

Yläkerrassa 

sarjassa 1971-1975:
 Richard Bellamy (David Langton)
 Lady Marjorie Bellamy (Rachel Gurney)
 James Bellamy (Simon Williams)
 Elizabeth Bellamy (Nicola Pagett)
 Lawrence Kirbridge (Ian Ogilvy)
 Hazel Bellamy (Meg Wynn Owen)
 Virginia Bellamy (Hannah Gordon)
 Georgina Worsely (Lesley-Anne Down)
 Lady Prudence Fairfax (Joan Benham)
 Sir Geoffrey Dillon (Raymond Huntley)

sarjassa 2010 ja 2012:
 Sir Hallam Holland (Ed Stoppard)
 Lady Agnes Holland (Keeley Hawes)
 Maud, Lady Holland (Eileen Atkins)
 Lady Persephone Towyn (Claire Foy)
 Tri Blanche Mottershead (Alex Kingston)
 Kentin herttua (Blake Ritson)

Alakerrassa 

sarjassa 1971-1975:
 Angus Hudson (Gordon Jackson)
 Kate Bridges (Angela Baddeley)
 Rose Buck (Jean Marsh)
 Sarah Moffat (Pauline Collins)
 Thomas Watkins (John Alderton)
 Ruby Finch (Jenny Tomasin)
 Edward Barnes (Christopher Beeny)
 Daisy Barnes (Jacqueline Tong)
 Frederick Norton (Gareth Hunt)

sarjassa 2010 ja 2012:
 Rose Buck (Jean Marsh)
 Clarice Thackeray (Anne Reid)
 Warwick Pritchard (Adrian Scarborough)
 Amanjit Singh (Art Malik)
 Harry Spargo (Neil Jackson)
 Johnny Proude (Nico Mirallegro)
 Ivy Morris (Ellie Kendrick)
 Beryl Ballard (Laura Haddock)
 Eunice McCabe (Ami Metcalf)

Aiheesta muualla 

 Upstairs, Downstairs 
 Upstairs, Downstairs (1971–1975) IMDb 
 Upstairs, Downstairs (2010 ja 2012) IMDb 

Brittiläiset draamasarjat
Primetime Emmy -palkitut ohjelmat
1970-luvun televisiosarjat
2010-luvun televisiosarjat
ITV:n televisio-ohjelmat
BBC:n televisio-ohjelmat
Painonnosto kesäolympialaisissa 1896 – yhden käden painonnosto

Miesten yhden käden painonnosto oli toinen laji kahdesta painonnostolajista kesäolympialaisissa 1896. Kilpailu kilpailtiin 7. huhtikuuta 1896, Ateenan Panathinaïkó-stadionilla. Jokainen nostaja sai kolme nostoyritystä. Kolme parasta tulosta saaneet saivat kolme lisäyritystä. Nostotyyli oli samankaltainen nykyisen tempaustyylin kanssa. Kilpailun voitti Iso-Britannian Launceston Elliot.

Tulokset

Lähteet 

Painonnosto kesäolympialaisissa 1896
Biotekniikan neuvottelukunta

Biotekniikan neuvottelukunta (BTNK) on Suomen valtioneuvoston asettama asiantuntijaelin, jonka tarkoitus on toimia geenitekniikkaa koskevissa kysymyksissä neuvoa antavana asiantuntijaelimenä. Biotekniikan neuvottelukunnan tehtäviin kuuluu myös kansainvälisen yhteistyön lisääminen biotekniikassa, tutkimuksen ja kehityksen seuraaminen, koulutuksen ja eettisten näkökulmien huomioon ottaminen sekä alan tiedotuksen auttaminen.

Katso myös
 Tutkimuseettinen neuvottelukunta

Lähteet

Aiheesta muualla
Biotekniikan neuvottelukunta

Biotekniikka
Diego Godín

Diego Roberto Godín Leal (s. 16. helmikuuta 1986 Rosario, Uruguay) on uruguaylainen jalkapalloilija, joka edustaa Italian pääsarjassa pelaavaa Cagliaria. Hän pelasi 12 kautta Espanjassa ja siitä yhdeksän kautta Atlético Madridissa. Italiaan hän siirtyi vuonna 2019, ensin Inter Milanoon. Hän on pelipaikaltaan keskuspuolustaja. Hän on ollut Uruguayn maajoukkueen kapteeni vuodesta 2014 lähtien.

Seurajoukkueura 
Godín aloitti ammattilaisuransa Cerrosta, josta hän siirtyi 20-vuotiaana kotimaansa suurseura Nacionaliin. Hän nousi nopeasti joukkueen kapteeniksi ammattimaisuutensa ja kypsyytensä johdosta.

Elokuussa 2007 hän teki viisivuotisen sopimuksen espanjalaisseura Villarrealin kanssa. Hän teki ensimmäisen maalinsa joukkueessa jo toisessa ottelussaan 7. lokakuuta 2007 Osasunaan. Saapumisensa jälkeen hän onnistui vakiinnuttamaan pelipaikkansa topparipari Gonzalo Rodríguezin rinnalla puolustuksen keskustassa. Hän oli kolmen pelaamansa kauden aikana joukkueen puolustuksen luottopelaajia, otteluita tilille kertyi 91 ja niissä maaleja yhteensä neljä.

4. elokuuta 2010 Godín siirtyi Atlético Madridiin viisivuotisella sopimuksella. Hänestä maksettiin 8 miljoonan euron siirtokorvaus. Kahdella ensimmäisellä Atlético-kaudellaan hän pelasi 25 ja 27 Primera Divisiónin ottelua, sen jälkeen jokaisella kaudella vähintään 30 liigaottelua (tilanne kauden 2017−2018 jälkeen). Kaudella 2013−2014 hän pelasi 34 sarjaottelua Atléticon voittaessa Espanjan-mestaruuden. Hän voitti Espanjan cupin 2013 ja supercupin 2014.

Godín kuului avauskokoonpanoon Atlético Madridin tappiollisissa Mestarien liigan loppuotteluissa Real Madridia vastaan 2014 ja 2016. Vuoden 2014 finaalissa hän teki ottelun avausmaalin, jolla Atlético johti aina 90. minuutille saakka. Hän pelasi avauskokoonpanossa myös Atléticon voitokkaissa Eurooppa-liigan loppuotteluissa 2012 ja 2018. UEFA Super Cupia hän oli voittamassa 2010, 2012 ja 2018.

Maajoukkueura 
Godín teki ensiesiintymisensä Uruguayn maajoukkueessa 19-vuotiaana ystävyysottelussa Meksikoa vastaan. Hän oli mukana Uruguayn joukkueessa vuoden 2007 Copa Américassa.

Hänet valittiin myös kolme vuotta myöhemmin vuoden 2010 MM-kilpailuihin osallistuvaan ryhmään. Joukkue eteni kilpailuissa aina välieriin saakka, jossa se hävisi Alankomaille. Pronssiottelussa joukkue kohtasi Saksan, jolle se hävisi numeroin 2–3 ja jäi näin lopulta neljänneksi. Godin pelasi turnauksessa viisi ottelua.

Godin pelasi Uruguayn mestaruusjuhlaan päättyneessä vuoden 2011 Copa Américassa vain kaksi minuuttia. Brasilian MM-kilpailuissa 2014 hän pelasi täydet minuutit Uruguayn kaikissa neljässä ottelussa. Hän on toiminut joukkueen kapteenina alkulohkon Englanti-ottelusta lähtien. Alkulohkon päätöspelissä hän teki voittomalin Italiaa vastaan.

Godin pelasi kolme ottelua sekä vuoden 2015 että 2016 Copa Américassa. Hän pelasi kaikki viisi ottelua Venäjän MM-kilpailuissa 2018.

Lähteet

Aiheesta muualla 
 Diego Godín tilastot BDFutbol-sivustolla 

Uruguaylaiset jalkapalloilijat
Vuonna 1986 syntyneet
Elävät henkilöt
Olli Aro

Olavi Aimo Aarre (Olli) Aro (29. heinäkuuta 1920 Köyliö – 24. elokuuta 1968 Helsinki) oli suomalainen kirjailija.

Olli Aro tuli ylioppilaaksi vuonna 1941 ja suoritti valtiotieteen kandidaatin tutkinnon vuonna 1948. Hän osallistui talvi- ja jatkosotaan haavoittuen kahdesti, suoritti Kadettikoulun vuosina 1943−1944 ja erosi puolustusvoimien palveluksesta luutnanttina vuonna 1945. Aro työskenteli Helsingin yliopiston notaarina, Virkamiesliiton hallituksen sihteerinä, sekä Ylioppilastuki ry:n ja Tapaturmantorjunta ry:n toiminnanjohtajana. Helsingin olympialaisten aikana Aro toimi kisajoukkueiden vastaanottopäällikkönä.  

Aro sairastui polioon vuonna 1954 ja joutui viettämään lopun elämänsä halvaantuneena. Hän oli perustajajäsen Hengityslaitepotilaat ry:ssä ja toimi sen ensimmäisenä puheenjohtajana vuosina 1956−1964. 

Olli Aron puoliso vuodesta 1948 oli toimittaja ja kansanedustaja, filosofian maisteri Pirkko Aro. Heidän poikansa oli lakimies Pekka O. Aro.


Teoksia 
 Salainen radioasema. Poikien seikkailukirjasto 12. Otava 1958, 2. painos 1962.
 Sattuihan sitä sodassa: Muisteluksia sodasta Suurharvasuolla. Kuvitus Rolf Sandqvist. Otava 1962.
 Elän hengityslaitteessa: Reportaasi eräältä rintamalta. Johdantosanat kirjoittanut Erkki Klemola. Otava 1964.
 Kaikenkarvaista. Piirrokset Martti Santala. Otava 1966.

Lähteet

Kirjallisuus
 Suomen kirjailijat.
 Mitä–Missä–Milloin: Kansalaisen vuosikirja 1957, s. 58. Helsinki: Otava, 1956.

Viitteet 

Suomalaiset kirjailijat
Suomalaiset järjestöjohtajat
Vuonna 1920 syntyneet
Vuonna 1968 kuolleet
Kalan torppa

Kalan torppa on Kauhavan Hahtomaassa sijaitseva museo. Sen omisti aikoinaan Hermanni Kala vaimoineen. Nykyinen Kalan torppa on tuotu Evijärveltä. Torpaksi valittiin mahdollisimman paljon alkuperäisen torpan näköinen mökki. Paikalla aikoinaan olleessa talossa perustettiin Suomen ensimmäinen nuorisoseura, Kauhavan Nuorisoyhtiö. Museota ylläpitää Kauhava-Seura

Harri J. Rantalan Kotiinpaluu-elokuva kuvattiin Kalan torpassa.

Lähteet 

Suomen museot
Kauhavan rakennukset ja rakennelmat
Escapexstacy

Escapexstacy on suomalaisen metalliyhtye Poisonblackin debyyttialbumi. Se julkaistiin 17. helmikuuta 2003.

Kappaleet

Kokoonpano 
 Juha-Pekka Leppäluoto – laulu
 Ville Laihiala – kitara, tuottaja
 Janne Kukkonen – basso, tuottaja
 Tarmo Kanerva – rummut
 J. Peacock – sello kappaleessa "The State"

Vierailevat muusikot 
 Janne Dahlgren – kitara
 Marco Sneck – kosketinsoitin

Tuotanto 
 Kari "Kakke" Vähäkuopus – äänittäjä, miksaaja
 Ulf Horbelt – masteroija
 Vesa Ranta – kansikuva

Arvostelut 
 The Metal Forge:

Aiheesta muualla 
 
 Escapexstacy discogs.com -sivustolla

Lähteet 

Vuoden 2003 esikoisalbumit
Poisonblackin albumit
Jumpperi

Jumpperi on pieni oikosulkupala, jolla yhdistetään piirilevyllä sijaitsevat liitäntänastat sähköisesti toisiinsa ja saadaan näin erilaisia asetuksia tai toimintoja käyttöön tai pois käytöstä. Jumpperien sijasta voidaan käyttää myös pieniä DIP-kytkimiä, jolloin irtonaisia oikosulkupaloja ei tarvita, vaan oikosulku saadaan aikaan kytkintä kääntämällä.

Jumppereiden avulla aseteltavissa kytkennöissä käytetään usein ylös- tai alasvetovastuksia, jotka asettavat loogisen tilan silloin, kun jumpperi on irti.

Tietokoneet
Elektroniikan komponentit
Kiteen Rantakenttä

Kiteen Rantakenttä on Pohjois-Karjalassa Kiteellä, Kiteenjärven rannalla sijaitseva pesäpallokenttä. Se on miesten Superpesiksessä pelaavan Kiteen Pallon kotikenttä. Rantakentän erikoisuuksia ovat erittäin lähellä kenttää sijaitsevat katsomot. Pallo voi päätyä kakkospuolen läpilyönnillä rantakaislikkoon, ja takaa lyötynä veden täyttämään ojaan. Rantakentän yleisöennätys on 7 773 katsojaa vuoden 1996 Itä–Länsi-ottelussa. Yleisöennätys sarjapeleissä on 5 320 katsojaa, joka syntyi 12. syyskuuta 2000 kolmannessa finaaliottelussa Kiteen Pallo–Sotkamon Jymy.

Rantakenttä on toiminut näyttämönä Itä-Länsi-tapahtumalle kahdesti, vuonna 1996 ja 2006.

Kirjallisuutta
Hannu Itkonen & Jarmo Kortelainen: Rantakentältä maailmalle - Kiteen pesäpallo, lajikulttuuri ja yhteiskunta. Liikuntatieteellisen Seuran julkaisuja 146, Helsinki 1999, 100 sivua. ISSN 0356-746X

Kuvia

Lähteet

Pesäpallostadionit
Rantakenttä
Kiteen urheilu
Se mustamies

Se mustamies on Hausmyllyn vuonna 1991 julkaistu musiikkikappale. Kappale oli saman vuoden myydyin single Suomessa ja pysyi singlelistan ensimmäisellä sijalla 10 viikkoa.

Kappale julkaistiin albumilla Remix Schysteemi sekä EP-levynä. EP-levy sisältää kappaleen alkuperäisen version lisäksi kaksi remixversiota. Vuonna 1994 kappaleesta tehtiin uusi remixversio, joka julkaistiin singlenä kappaleen "Kaiken saat" kanssa sekä kokoelmalevyllä HauStoori 90–94!. Vuonna 2004 julkaistulla 15 vuotta – suuri puberteettikokoelma -kokoelmalevyllä kappaleesta julkaistiin miksattu versio alkuperäisestä kappaleesta. 

Kappale kertoo valkoihoisten miesten näkemystä naisista, jotka rakastuvat tummaihoisiin miehiin ja saavat heistä myös parhaan mahdollisen seksuaalisen nautinnon.

Kappaleen kertosäe "Me halutaan olla neekereitä" on lainattu Kake Singersin kappaleesta "Me halutaan olla neekereitä".

Yhtye on kuvaillut kappaletta ”ylityslauluksi” afroafrikkalaisille miehille, mutta siitä huolimatta yhtyeen jäsenet leimattiin rasisteiksi. "Muusikot ja kriitikot eivät arvioissaan kuulleet kappaleessaan mitään hyvää tai edistyksellistä, vaikka se oli uraauurtava soundeiltaan ja toteutukseltaan", totesi myöhemmin Jari Karjalainen.

EP-singlen kappaleet
 Se Mustamies (Vokaali Schysteemi Mix)	
 Se Mustamies (Schatsit Schissään Mix)	
 Se Mustamies (Remixlintu Versio)

Lähteet

Vuoden 1991 kappaleet
Suomalaiset elektronisen musiikin kappaleet
Huumorikappaleet
Ultra-Humaniitti

Ultra-Humaniitti on kuvitteellinen superroisto DC-universumissa. Ultra-Humaniitti tunnetaan yhtenä ensimmäisistä sarjakuvissa esiintyvistä superroistoista. Ultra-Humaniitin ensiesiintyminen tapahtui Action Comicsin numerossa 13 ja hänet loivat Jerry Siegel ja Joe Shuster jotka myös loivat ensimmäisen ja tunnetuimman supersankarin ja Ultra-Humaniitin vastustajan Teräsmiehen.

Muissa medioissa

Videopelit
Ulta-Humaniitti esiintyy vuonna 2010 DC Universe Online -pelissä, jossa se ei ole pelattavana hahmona.

DC-universumin superroistot
Tähtieskadroona

Tähtieskadroona on kuvitteellinen supersankariryhmä DC Comics-universumissa. Tähtieskadroona muodostettiin taistelemaan akselivaltoja vastaan toisen maailmansodan aikana.

DC-universumin supersankariryhmät
Josico

José Joaquín Moreno Verdú eli Josico (s. 6. tammikuuta 1975) Hellín, Albacete), on espanjalainen jalkapalloilija joka edustaa turkkilaista Fenerbahçea. Aikaisemmin urallaan Josico on edustanut Albacete Balompiétä, UD Las Palmasia sekä Villarrealia. Pelipaikaltaan hän on puolustava keskikenttäpelaaja.

Lähteet

http://www.villarrealcf.com

Josico
Josico
Josico
Luettelo itsehallinnollisista alueista

Tämä on luettelo alueista, joilla on valtiollinen itsehallinto jonka itsehallinnollinen asema määräytyy sisäisen tai kansainvälisen sopimuksen mukaan.  

Itsehallinnollinen alue määritellään maan alueeksi, jolla on autonomia tai vapaus ulkoisesta hallinnosta. Itsehallinnollinen alue on tyypillisesti maantieteellisesti kaukana emämaasta tai sen väestö on vähemmistön kuuluva ryhmä. Maat, joihin kuuluu autonomisia alueita, ovat usein federaatioita.

Itsehallinnolliset alueet eroavat liittovaltion yksiköistä ja riippumattomista valtioista siinä mielessä, että niillä, suhteessa useimpaan samaan maahan kuuluvissa muissa maanosissa sijaitsevissa maissa, on valtion sisällä erityisasema, johon sisältyy joitakin lainsäädäntövaltuuksia

Tämä luettelo sisältää kansainvälisesti tunnustettuja alueita sekä joitain yleisesti tunnustamattomia alueita. Autonomisen alueen määritelmä vaihtelee maittain, joten kyseisen maan hallitus on määritellyt määritelmän  sen itse.

Luettelossa ei ole autonomisia pääkaupunkeja, sillä suurin osa niistä on nimellisesti autonomisia. Osa autonomisista alueista on kiistanlaisia, osa taas julistautunut itsenäiseksi kuten Kosovo.

Itsehallinnolliset alueet

Perustettu kansainvälisten sopimusten kautta  
 

Poikkeuksia:

 , Norja: Vaikka se ei sovi itsehallintoalueen määritelmään (jolla ei ole  sisäistä itsemääräämisoikeutta), Huippuvuoret ovat osa Norjan suvereniteettiä, jota rajoittaa 1920-luvulla solmittu Svardbard-sopimus ja sen vuoksi se katsotaan olevan erityisasemassa (koska sitä pidetään täysin integroituna Norjaan olevana  sui generis-tapauksena eikä itsehallinto-alueena,).
 , Saksa: Vaikka se on osa Saksan osavaltiota, Schleswig-Holsteinia, se on jäänyt pois joistakin Euroopan unionin normatiiveistä, kuten tulliliitosta ja arvonlisäverokannasta.
   Saksa ja  , Italia  huolimatta siitä, että nämä kaksi Sveitsin sisällä olevia enklaavia ovat osa niiden maiden emämaita mutta käyttävät   Sveitsin frangia valuuttana ja ovat tulliliitossa Sveitsin kanssa

Perustettu sisäisten sopimusten kautta

Valtiot, joiden kaikki alueet ovat autonomisia

Riippuvaiset alueet, joilla on autonomia

Lähteet

Luettelot maantieteestä
Luettelot valtioista
Luettelot maantieteestä
Hallinnolliset alueet
Juhlajätkät

Juhlajätkät on findie-elokuvaryhmä Trash Videon luoma suomalainen tilannekomediasarja. Se sai alun perin ideansa Trash Videon sisäpiirivitsistä, jonka johdosta ensimmäinen "protojakso" tehtiin vuoden 2000 syksyllä. Vuoteen 2004 mennessä Trash Video oli työstänyt viisi protojaksoa. 

Vuonna 2006 Trash Video päätti tehdä ensimmäisen kokonaisen kauden Juhlajätkistä. Tekijöiden mukaan Juhlajätkät – Season 1 saattaa olla ensimmäinen täysin riippumattomasti toteutettu suomalainen, täysimittainen kuvitteellinen televisiosarja. Sitä alettiin esittää viikoittain televisiokanava Diggarilla ja Internetissä 18. syyskuuta 2008. Sarja on julkaistu myös DVD:llä.

Juoni
Juhlajätkät on tarina neljästä kämppäkaveruksesta, Jammusta, Kipestä, Alposta, Pekkulista, ja heidän umpipervosta naapuristaan Rantalasta, jotka monien muiden sankarien kanssa syöksyvät uskomattomiin seikkailuihin sekopäisyyden mekassa, Tampereen Hervannassa. Tupareiden jälkeen pannaan lähikapakka remonttiin, huiputetaan nahkapäistä pizzamiestä, metsästetään naisia kuola suupielistä purskuen, aiheutetaan pahennusta siveettömällä käytöksellä ja perustetaan yhtye, kokaiinibileitä ja joulurientoja unohtamatta.

Rooleissa
 Andres Pass – Jammu
 Matti Kuusniemi – Kipe
 Aatto Paasonen – Alpo
 Sami Saarinen – Pekkuli
 Ville Lähde – Rantala
 Antti Kiuru – Mr. Yokomuna
 Toni Lapinlampi – Talkkari
 Marko Suksi – Pizzamies
 Antti Murtonen – Tope
 Sabina – Saara

Tuotanto
Sarjan viisi protojaksoa kuvattiin Jammun esittäjän Andres Passin senaikaisessa kerrostaloasunnossa.

Sarjan ensimmäisen varsinaisen tuotantokauden kuvaamista varten Trash Video vuokrasi joulukuussa 2006 Hervannasta kerrostaloasunnon, joka lavastettiin ryhmän käyttöön. 13 jaksoa kuvattiin 65 kuvauspäivän aikana tässä asunnossa ja sen lähistöllä. Muutamia kuvauspäiviä ryhmä kuvasi Hervannan ulkopuolella ja muutamia inserttejä saatiin second unitilta mm. Jyväskylästä.

Sarjan vielä ollessa tekeillä Trash Video järjesti useita koeyleisöiltoja, joissa halukkaat pääsivät katsomaan uusia jaksoja, tosin vielä ilman lopullisia muutoksia. Sarjan tunnusmusiikin on tehnyt tamperelainen yhtye Ruaste.

Jaksot
Ensimmäiset viisi jaksoa, niin sanotut protojaksot, tehtiin vuosina 2000–2004. Vuonna 2006 näitä samoja jaksoja alettiin tehdä uudelleen samalla, kun täysin uusia jaksoja ruvettiin tekemään. Ensimmäisen varsinaisen tuotantokauden jaksot valmistuivat vuonna 2008, ja niistä neljällä on sama nimi kuin sitä vastaavalla protojaksolla. Osa jaksoista ajoittuu eri tapahtumajärjestykseen kuin protojaksot.

 Tuparit
 Serkkupoika
 Juhlakalu
 Juhannuskarkelot
 Hervannan lohikäärme (protojakso: Tiikerinsilmä)
 King'O'waR
 Lastentarhan kyttääjä
 Lunta tupaan!
 Anna palaa, Alpo
 Rantalan oma jakso
 Zargonin haaste
 Zargon nousee
 Jouluyö, älä lyö

Protojaksot
 Tuparit (2000) 
 Serkkupoika (2001) 
 Lunta tupaan (2002) 
 Tiikerinsilmä (2003) 
 Juhlakalu (2004)

Aiheesta muualla
 Viralliset Juhlajätkät-Internet-sivut 
 Juhlajätkät – Season 1 Trash Videon Internet-sivuilla 
 Findiepedia-artikkeli Juhlajätkistä 

Suomalaiset komediasarjat
The Cousteau Society

The Cousteau Society on yhdysvaltalainen yleishyödyllinen järjestö, jonka tarkoituksena on kerätä varoja merien tutkimiseen ja suojeluun. Sen perusti Jacques-Yves Cousteau vuonna 1973 ja sen johdossa on hänen toinen vaimonsa Francine Cousteau.

Järjestöllä on toimistot Virginian Hamptonissa ja Pariisissa. Järjestö pyrkii dokumentoimaan tekemät tutkimuksensa ja vaikuttamalla näillä eri maiden ympäristöpolitiikkaan. Cousteau Society tekee yhteistyötä UNESCOn kanssa yliopistoissa ns. Ecotechie-projektissa, jota käytetään uuteena lähestymistapana päätöstentekemiseen. Lisäksi Cousteau Society antaa koulutusta ja opetusta lapsille ympäristöasioissa, jotta ihmisten tietoisuus ympäristöstä kehittyisi.

Lähteet

Aiheesta muualla 
Cousteau Societyn kotisivut 

Tiedejärjestöt
Yhdysvaltalaiset järjestöt
Joakim Berg

Herbert Joakim "Jocke" Berg, (s. 16. maaliskuuta 1970 Eskilstuna, Ruotsi) on ruotsalaisen rock-yhtye Kentin laulaja ja kitaristi. Hän myös sanoittaa ja säveltää suurimman osan yhtyeen kappaleista. Berg asuu Tukholmassa vaimonsa Tanja Määtän kanssa, ja heillä on kaksi lasta. Bergin sooloalbumi "Jag fortsätter glömma" julkaistiin 27. toukokuuta 2022.

Aiheesta muualla 

Ruotsalaiset kitaristit
Ruotsalaiset laulajat
Vuonna 1970 syntyneet
Elävät henkilöt
Vertaus

Vertaus  on havainnollistava, tehostava, rinnastava tai muuten vertaileva ilmaus. Kielitieteellisesti se on vertailuun perustuva kielikuva, joka sisältää jonkin kytkevän elementin, tavallisesti kuin-sanan. Vertauksesta voidaan käyttää myös käsitettä metafora. Yleisesti vertauksella tarkoitetaan kielellistä ilmaisua, joka kuvailee jotakin asiaa rin­nas­ta­mal­la sen johonkin toiseen. Vertaus voi vaihdella yksityiskohtaisesta vertaamisesta pelkkään kielikuvaan. 

Uskonnollinen vertaus on lyhyt ja ytimekäs tarina johon sisältyy uskonnollinen opetus. Jeesus käytti opetusmetodina vertauksia etenkin opettaessaan suuria joukkoja.

Katso myös 
 Allegoria
 Analogia
 Faabeli

Lähteet

Aiheesta muualla 
Vertausten voima ja vaarat
Vertaukset Raamatussa

Retoriikka
Uskonto
Cao Lei

Cao Lei (s. 24. joulukuuta 1983 Qinhuangdao, Hebei) on kiinalainen painonnostaja.

Cao voitti olymipakultaa 75 kilogramman painoluokassa 2008 Pekingin olympialaisissa yhteistuloksella 282 kilogrammaa. Maailmanmestaruuskilpailuista Cao saavutti kultaa molemmista nostomuodoista ja yhteistuloksesta sekä 2006 Santo Domingossa (118+145=268) että 2007 Chiang Maissa (128+158=286, Aasian ennätystulos), kuten myös Aasian kisoissa Dohassa vuonna 2006 sekä Aasian mestaruuskisoissa 2001 ja 2007. 

Musiikkia ja tietokoneita harrastava Cao on 168 senttimetriä pitkä ja painaa 75 kilogrammaa. Hänen valmentajanaan toimii Ma Wenhui.

Lähteet
 Cao Lei Leipzigin yliopiston painonnostotietokannassa
 Henkilökuva Kiinan olympiajoukkueen sivuilla 

Kiinalaiset painonnostajat
Kiinalaiset olympiavoittajat
Vuonna 1983 syntyneet
Elävät henkilöt
The Crucible of Man

The Crucible of Man on Iced Earthin 5. syyskuuta 2008 julkaistu albumi, joka on jatko-osa edelliselle Framing Armageddon -albumille.

Kappaleet

Kokoonpano 
Jon Schaffer – kitara, bassokitara, kosketinsoittimet, taustalaulu, laulu (kappaleessa 5), tuottaja.
Matt Barlow – laulu
Brent Smedley – rummut

Vierailevat muusikot 
 Corinne Bach – taustalaulu
 Jason Blackerby – taustalaulu
 Debra Brant – taustalaulu
 Jeff Brant – taustalaulu
 Dennis Haye – bassokitara (kappaleissa 3, 5, 6, 10 ja 12)
 Howard Helm – taustalaulu
 Kathy Helm – taustalaulu
 Jim Morris – taustalaulu, kitara (kappaleessa 5)
 Tom Morris – taustalaulu
 Todd Plant – taustalaulu
 Steve Rogowski – sello (kappaleessa 15)
 Troy Seele – kitara (kappaleissa 5, 6,9)

Arviot 
 Allmusic: 
 Sputnikmusic:

Aiheesta muualla 
 The Crucible of Man discogs.com -sivustolla

Lähteet

Iced Earthin albumit
Vuoden 2008 albumit
Matti Asseri Nyberg

Matti Asseri Nyberg (16. elokuuta 1948 Tampere – 23. heinäkuuta 2008 Heinävesi) oli tamperelainen erityisnuorisotyön uranuurtaja. Hän toimi Tampereen Pallo-Veikkojen puheenjohtaja vuodesta 2002 aina kuolemaansa saakka. Hän pelasi nuorena seurassa maalivahtina ja pääsi muutamia kertoja seuran edustusjoukkueeseen maalivahdiksi. 

Lähes 40 vuotta kestäneen työuransa hän teki erityisnuorisotyön parissa, ja lisäksi hän työskenteli osan työurasta kriminaalihuollossa. Kertomansa mukaan hänellä oli kolme elämäntyötä: erityisnuorisotyö, kriminaalihuolto ja urheiluseurojen välinen yhteistyö. Nuorisotyön saavutuksenaan hän (2006) piti suosittuja leirejään.

Asseri tunnettiin värikkäänä ja kiinnostavana persoonana, joka työskenteli hyvin kokonaisvaltaisesti. Hän tuli tunnetuksi tamperelaisille paitsi partiotyöstään ja vetämistään seurakuntien leireistä, myös työnsä ulkopuolella erilaisten tilaisuuksien juontajana ja isäntänä. Hän teki erityisnuorisotyötä ongelmaisten nuorten auttamiseksi sekä järjesti nk. pullakirkkoa "rantojen miehille" kuten hän sanoi.

Nyberg oli opiskellut teatteria ja häntä kiinnosti sanallinen ilmaisu sekä kirjallisuus. Hän tuli tunnetuksi erilaisissa tapahtumissa tarinoistaan sekä runojen ja tekstien tulkitsijana. Hän kirjoitti suomenkieliset sanat Hedy Westin kappaleeseen 500 Miles nimellä Lapsuuden Usko. Nyberg kirjoitti kirjan Palokärjen huuto, jonka kustansi Karisto ja se julkaistiin vuonna 1980.

Tampereen kaupunginvaltuustoon hän pääsi ensi yrittämällä 1997, sitoutumattomana kokoomuksen listalta ja oli pitkään Kokoomuksen edustajana kaupunginvaltuustossa sekä kulttuuri- ja vapaa-aikalautakunnan puheenjohtajana.

Lähteet

Aiheesta muualla 
Matti Asseri Nyberg kotisivu internetin arkistosta

Suomalaiset jalkapallovaikuttajat
Kansallisen Kokoomuksen poliitikot
Tampereen kaupunginvaltuutetut
Vuonna 1948 syntyneet
Vuonna 2008 kuolleet
Heltech

Helsingin tekniikan alan oppilaitos eli Heltech oli Suomen suurin tekniikan alan ammatillinen oppilaitos, joka on vuoden 2013 alusta alkaen ollut osa Stadin ammattiopistoa. Opiskelijoita on yli 4 000. Oppilaitos sijaitsee Helsingissä. Se perustettiin vuonna 1999 yhdistämällä Haagan, Käpylän ja Vallilan ammattikoulut, joista tuli Heltechin koulutusyksikköjä. Koulutusyksiköt jakautuvat ammatillisten perustutkintojen mukaan nimettyihin osastoihin. Liikennelaitoksen ammattiopisto liitettiin Heltechiin vuonna 2007. Tarjolla oli 16 perustutkintoa 30 koulutusohjelmassa. Muut ovat tekniikan alan tutkintoja paitsi audiovisuaalisen viestinnän perustutkinto. Oppilaitoksessa järjestetään lisäksi mm. ammatillisiin opintoihin ja ammattitutkintoihin valmentavaa koulutusta sekä järjestetään ammatillista eriytyisopetusta.

Koulutusohjelmat ja tutkintonimikkeet 
Autoala
Autokorinkorjauksen ko (Autokorinkorjaaja)
Automaalauksen ko (Automaalari)
Automyynnin ko (Automyyjä)
Autotekniikan ko (Ajoneuvoasentaja)
Varaosamyynnin ko (Varaosamyyjä)
AV-viestintä
Audiovisuaalisen viestinnän ko (Media-assistentti)
Kiinteistöpalveluala
Kiinteistönhoidon ko (Kiinteistönhoitaja)
Kone- ja metalliala
Valmistustekniikan ko (Koneenasentaja, Koneistaja, Levyseppähitsaaja)
Laboratorioala
Laboratorioalan ko (Laborantti)
Logistiikka
Kuljetuspalvelujen ko (Autonkuljettaja, Yhdistelmäajoneuvonkuljettaja)
Varastopalvelujen ko (Varastonhoitaja)
Maanmittausala
Maanmittaustekniikan ko (Kartoittaja)
Painoviestintä
Ulkoasun toteuttajan ko (Painotuotantoassistentti)
Painotekniikan ko (Painotuotantoassistentti)
Pintakäsittely
Rakennusten pintakäsittelyjen ko (Maalari)
Prosessi-, kemian- ja materiaalitekniikka
Kemiantekniikan ko (Prosessinhoitaja)
Puuala
Teollisuuspuusepän ko (Puuseppä)
Rakennusala
Talonrakennuksen ko (Talonrakentaja)
Suunnitteluassistentti
Teknisen suunnittelun ko (Suunnitteluassistentti)
Sähkö- ja automaatiotekniikka
Sähkö- ja automaatiotekniikan ko (Sähköasentaja, Automaatioasentaja)
Talotekniikka
Putkiasennuksen ko (Putkiasentaja)
Ilmanvaihtoasennuksen ko (Ilmanvaihtoasentaja)
Kylmäasennuksen ko (Kylmäasentaja)
Tieto- ja tietoliikennetekniikka
Tieto- ja tietoliikennetekniikan ko (ICT-asentaja, Elektroniikka-asentaja)
Turvallisuusala
Turvallisuusalan ko (Turvallisuusvalvoja)
Verhoilu- ja sisustusala
Verhoilun ko (Verhoilija)
Sisustuksen ko (Sisustaja)

Lähteet 
Koulutusnetti, Koulutusalat ja perustutkinnot
Heltech, Tutkinnot

Aiheesta muualla 
Helsingin tekniikan alan oppilaitos 
Heltech AV-viestintä (Kulttuuriala)

Helsingin ammattioppilaitokset
Vallila
Haaga
Käpylä
Moraalipsykologia

Moraalipsykologia on tieteenala, joka tutkii sitä, kuinka mieli tekee moraalisia päätöksiä. Alalla on kaksi erilaista lähestymistapaa. Filosofit ovat tutkineet tavallisia eettisiä ongelmia voidakseen tehdä johtopäätöksiä harkinnan luonteesta, sen mielekkyydestä, toiminnan vapaaehtoisuudesta ja moraalisesta vastuusta. Psykologit ovat tehneet kokeita tutkiakseen kognitiivisia prosesseja, jotka liittyvät moraalin omaksumiseen ja sen soveltamiseen.

Kognitiivinen ja evolutiivinen moraalipsykologia tutkii niitä psykologisia mekanismeja, jotka mahdollistavat moraaliset arvoarvostelmat. Eri kulttuurien välillä on havaittu arvomaailmaan liittyviä eroja. Kun perustellaan ihmisten toimintaa ennakkoasenteiden perusteella, länsimaissa keskitytään yksilöön liittyviin seikkoihin, kun taas itämaissa keskitytään ihmisten keskinäisiin seikkoihin.

Yleisesti moraalipsykologiassa nykyisin huomiotuja seikkoja ovat se, että moraaliin liittyvällä toiminnalla pyritään suojelemaan yksilöitä sekä oikeudenmukaisuuskäsityksiin liittyvät seikat. Moraalisten arvojen on havaittu muodostuvan hyvekäsityksistä ja ihmisten kognitiivisesti luomiin skeemoihin. Moraalista ajattelua tutkittaessa kiinnitetään huomiota moraaliseen kehitykseen. Tällöin tarkastellaan eri ikäkausina vallitsevia ajattelutapoja ja ajattelun muuttumista elämän myötä. Tällä tavoin tarkastellaan seikkoja, jotka vaikuttavat moraaliseen ajatteluun ja käyttäytymiseen. Jean Piaget on määrittänyt vaiheina lapsen moraalikehityksessä toisiin ihmisiin liittyvän moraalin kehityksen ja itseen liittyvän moraalin kehityksen. Lawrence Kohlberg jatkoi Piagetin linjoilla ja tutki moraaliin liittyviä psykologisia dilemmoja. Hän esitti moraalikehtykseen kuuluvia tasoja. Näitä ovat prekonventionaalinen, konventionaalinen ja postkonventionaalinen taso.

Perinteisesti moraalipsykologiassa on tutkittu muun muassa väkivaltaan liittyviä seikkoja ja auktoriteettikunnioitusta. Nykysin tutkittuja asioita ovat ihmisten tavallinen elämä ja siinä esiintyvien tiettyjen käyttäytymismallien yleisyys. Joskus on tehty myös sosiaalisiin preferensseihin liittyviä tutkimuksia, jolloin tutkitaaan yksilön omien etujen korostamista toisten ihmisten etujen suhteen.

James Rest on määrittänyt moraaliin perustuvan käyttäytymisen seikat, jotka ovat sensitiivisyys, vaihtoehtojen ajattelu, motivaatio ja käyttäytymisen toteuttaminen. Nykyisin moraaliin liittyvään motivaatioon on havaittu olevan vaikutusta tietyillä asioilla. Näitä ovat intuitiot, tunteet, kyky tietyn laiseen käyttäytymiseen sekä kyky moraaliseen ajatteluun.

Moraalipsykologeja 
 Lawrence Kohlberg
 Jonathan Haidt

Katso myös 
 Deskriptiivinen etiikka
 Evoluutiopsykologia
 Sosiaalipsykologia
 Sosiologia

Lähteet

Kirjallisuutta

Aiheesta muualla 
 

Psykologian osa-alueet
Etiikka
Donald Duck & Co

Donald Duck & Co on Egmontin Norjassa viikoittain julkaisema sarjakuvalehti. Lehti vastaa suomalaista Aku Ankka -lehteä. Lehden levikki oli 117 926 kappaletta vuonna 2006. Ensimmäisen kerran lehteä julkaistiin joulukuussa 1948.

Aku Ankka -sarjakuvakirjat ja -lehdet‎
Norjalaiset lehdet
The Age of Reason

The Age of Reason: Being an Investigation of True and Fabulous Theology on 1700-luvulla eläneen Yhdysvaltoihin muuttaneen vallankumouksellisen kirjailijan Thomas Painen kirjoittama teos, jossa hän arvosteli laitostunutta uskontoa ja kyseenalaistaa Raamatun erehtymättömyyden. Teos julkaistiin kolmessa osassa vuosina 1794, 1795 ja 1807. Britanniassa kirja kiellettiin vallankumouksellisena.

Deismi
Kirjat kristinuskon kritiikistä
Valistus
1790-luvun kirjat
1800-vuosikymmenen kirjat
Sensuuri
Alba Fucens

Alba Fucens oli antiikin ajan vuoristokaupunki Italiassa, Roomasta itään. Roomalaiset perustivat sinne latinalaiskolonian toisen samnilaissodan jälkeen vuonna 303 eaa. kukistettuaan alueella asuneet eekvit.

Kaupunki oli uskollinen Roomalle etenkin toisessa puunilaissodassa ja roomalaiset lähettivät sinne myös usein sotavankejaan. Muun muassa Makedonian kuningas Perseuksen, joka kuoli Alba Fucensissa.

Vuonna 89 eaa. kaupungista tuli municipium sen saadessa Rooman kansalaisoikeudet. Nykyään alueella on säilynyt useita antiikin ajan rakennuksia.

Lähteet 

Rooman valtakunnan kaupungit
Joan Gerber

Joan Gerber (29. heinäkuuta 1935 Detroit, Michigan – 22. elokuuta 2011) oli yhdysvaltalainen ääninäyttelijä, joka pitkän uransa aikana ääninäytteli useissa aikansa suosituissa animaatiosarjoissa, kuten The New Scooby-Doo Moviesissa, Dynomutt, Dog Wonderissa, Ankronikkassa, Turtles – mutanttikilpikonnissa, Tiny Toonsissa ja Varjoankassa.

Lähteet

Aiheesta muualla
 Joan Gerber Biography (1935–) 
 Joan Gerber TV.comissa  
 Joan Gerber Voice Chasersissa  
 Muppet Wiki 

Yhdysvaltalaiset ääninäyttelijät
Vuonna 1935 syntyneet
Vuonna 2011 kuolleet
Matti Dahlberg

Matti Aleksander Dahlberg (19. toukokuuta 1929 Kurkijoki – 31. heinäkuuta 2003 Helsinki) oli suomalainen näyttelijä ja järjestäjä.

Dahlberg tuli Suomen Television yleismieheksi tullimiehen tehtävistä 1960-luvun alussa. Hänestä tehtiin pian järjestäjä, joita tehtäviä hän hoiti sittemmin Helsingin Kaupunginteatterissa ja Tampereen Työväen Teatterissa ja pisimpään vuosina 1974–1994 Suomen Kansallisteatterissa. Jokaisessa näistä hän myös näytteli pieniä sivuosia. Hänet on nähty myös Ylioppilasteatterissa, Teatteri Hevosenkengässä ja Aleksanterin teatterissa.

Dahlberg näytteli ja toimi järjestäjänä 1950-luvulta alkaen noin kymmenessä kotimaisessa elokuvassa. Hän oli mukana muun muassa kolmessa Pekka & Pätkä -elokuvassa sekä Spede-elokuvissa Pähkähullu Suomi (1967) ja Liian iso keikka (1986).

Dahlbergin viimeinen elokuvarooli oli isän osa Jan Troellin  elokuvassa Capitano, Il (1991). Dahlberg jäi eläkkeelle Kansallisteatterista 1994 ja kuoli 74-vuotiaana 2003.

Elokuvarooleja 

Pekka ja Pätkä sammakkomiehinä (1957)
Niskavuori taistelee (1957)
Pekka ja Pätkä Suezilla (1958)
Kulkurin masurkka (1958)
Murheenkryynin poika (1958)
Punainen viiva (1959)
Pekka ja Pätkä mestarimaalareina (1959)
Oho, sanoi Eemeli (1960)
Pähkähullu Suomi (1967)
Runoilija ja muusa (1978)
Liian iso keikka (1986)
Capitano, Il (1991)

Lähteet

Aiheesta muualla
Matti Dahlbergin muistokirjoitus Helsingin Sanomissa

Suomalaiset näyttelijät
Vuonna 1929 syntyneet
Vuonna 2003 kuolleet
Sorrowburn

Sorrowburn on suomalaisen goottimetalliyhtye Charonin vuonna 1998 julkaistu ensimmäinen studioalbumi. Se on yhtyeen ensimmäinen albumi. Albumi nauhoitettiin ja miksattiin BRR-Studiolla Raahessa tammikuussa vuonna 1998.

Kappaleet 

Kaikki kappaleet sanoittanut J-P Leppäluoto, ellei toisin mainittu.

Kokoonpano 
 J-P Leppäluoto – laulu
 Pasi Sipilä – kitara
 Jasse Hast – kitara
 Teemu Hautamäki – basso
 Antti Karihtala – rummut

Lähteet

Vuoden 1998 albumit
Vuoden 1998 esikoisalbumit
Charonin albumit
Tearstained

Tearstained on suomalaisen goottimetalliyhtye Charonin vuonna 2000 julkaistu studioalbumi. Se on yhtyeen toinen albumi. Albumi nauhoitettiin BRR-Studiolla Raahessa marraskuussa vuonna 1999. Albumin miksasi Mikko Karmila Finnvox-studiolla joulukuussa 1999 Levyn julkaisi suomessa Spinefarm Records.

Kappaleet

Kokoonpano 
 J-P Leppäluoto – laulu
 Pasi Sipilä – kitara
 Jasse Hast – kitara
 Teemu Hautamäki – basso
 Antti Karihtala – rummut

Lähteet 

Charonin albumit
Vuoden 2000 albumit
Downhearted

Downhearted on suomalaisen goottimetalliyhtye Charonin vuonna 2002 julkaistu studioalbumi. Se on yhtyeen kolmas albumi. Albumi nauhoitettiin BRR-Studiolla Raahessa heinäkuun ja syyskuun välisenä aikana vuonna 2001. Albumin miksasi Mikko Karmila Finnvox-studiolla joulukuussa 2001. Levyn julkaisi Spinefarm Records.

Kappaleet 
Kaikki kappaleet sanoittanut J-P Leppäluoto.

Arvostelut 
 Metalreviews.com: 95/100
 Soundi:

Kokoonpano 
 J-P Leppäluoto – laulu
 Pasi Sipilä – kitara
 Jasse Hast – kitara
 Teemu Hautamäki – basso
 Antti Karihtala – rummut

Lähteet 

Charonin albumit
Vuoden 2002 albumit
The Dying Daylights


The Dying Daylights on suomalaisen goottimetalliyhtye Charonin vuonna 2003 julkaistu studioalbumi. Se on yhtyeen neljäs albumi. Albumi nauhoitettiin BRR-Studiolla Raahessa keväällä 2003. Albumin miksasi Mikko Karmila Finnvox-studiolla heinäkuussa 2003. Levyn julkaisi Spinefarm Records.

Albumi nousi Suomen virallisen listan sijalle 16.

Kappaleet 
Kaikki kappaleet säveltänyt Pasi Sipilä & Charon sekä sanoittanut J-P Leppäluoto, ellei toisin mainittu.

Digipakin bonuskappaleet

Kokoonpano

Charon 
 Teemu Hautamäki – basso
 Antti Karihtala – rummut
 Juha-Pekka Leppäluoto – laulu
 Jasse von Hast – kitara
 Pasi Sipilä – kitara, kosketinsoitin, loopit, musiikkiohjelmointi

Vierailevat muusikot 
 Mika Pohjola – kosketinsoitin, loopit, musiikkiohjelmointi
 Agony Patrol – taustalaulu (kappale 11)
 Jenny Heinonen – taustalaulu
 Marco Hietala – taustalaulu

Tuotanto 
 Pasi Sipilä – tuottaja, äänittäjä
 Mikko Karmila – tuottaja, äänittäjä, miksaaja
 Juha Matinheikki – äänittäjä, miksaaja
 Minerva Pappi – masteroija
 Veli-Veikko Elomaa – valokuvat
 Travis Smith – kansikuva, layout

Arvostelut 
 The Metal Observer: 8/10
 Soundi:

Lähteet

Aiheesta muualla 
 

Charonin albumit
Vuoden 2003 albumit
Mikko Karmilan tuottamat albumit
Songs for the Sinners


Songs for the Sinners on suomalaisen goottimetalliyhtye Charonin vuonna 2005 julkaistu viides studioalbumi. Se nauhoitettiin ja miksattiin Studio 303:ssa ja Finnvox-studiolla helmi–maaliskuussa 2005. Albumin miksasi Mikko Karmila Finnvox-studiolla maaliskuussa 2005. Levyn julkaisi Spinefarm Records.

Albumi nousi Suomen virallisen listan sijalle 6.

Albumilla vieraili Amorphiksesta tuttu kosketinsoittaja Santeri Kallio.

Kappaleet 
Kaikki kappaleet säveltänyt Charon ja sanoittanut J-P Leppäluoto, ellei toisin mainittu.

Arvostelut 
 Allmusic: 
 Imperiumi.net: 9+/10
 Soundi:

Lähteet

Aiheesta muualla 
 Songs for the Sinners discogs.com -sivustolla

Charonin albumit
Vuoden 2005 albumit
Mikko Karmilan tuottamat albumit
Betonipäällyste

Betonipäällyste on esimerkiksi viherrakentamisessa käytetty rakennusmateriaali, joita voidaan asentaa vaikkapa pihalle tai toreille. Betonilaatat ovat neliskulmaisia, betonikiviä voi olla eri muotoisia. Tuotteita valmistetaan eri vahvuisina, tuotteen vahvuus (eli "paksuus") määrittää miten raskasta liikennettä päällyste kestää. Betonikivien paksuus on vähintään 60 mm ja ne ovat pinta-alaansa nähden paksumpia kuin laatat. Betonilaatat ovat ohuempia (paksuus yleensä 35–100 mm) ja niiden pinta-ala on yli 400 cm2. Laattoja voidaan käyttää lähinnä vain vähäliikenteisillä alueilla.

Tuotteita valmistetaan myös eri väreillä (väribetoni) ja pintakäsittelyillä. Värit haalistuvat yleensä jonkin verran käytössä. Pinnassa voi olla erilaisia kuvioita tai sitten se voidaan käsitellä hiekkapuhaltamalla, ristipäähakkaamalla tai pesubetonipinnaksi. On olemassa myös reikä- eli ruohokiviä, joissa on joko reikä tai niiden ladontamallissa jää tilaa kasvaa ruohoa. 

Kaikki ladontakuviot eivät välttämättä onnistu kaikenlaisilla kivillä eivätkä erimalliset kivet välttämättä sovi yhteen. Rakennekerrosten tekeminen huolellisesti parantaa kiveyksen kestävyyttä ja kerrokset mitoitetaan mm. maaperän kantavuuden ja liikenteen perusteella. Saumoihin voidaan laittaa hiekkaa tai istuttaa ruohoa.

Betonipäällysteitä käytetään myös talonrakennuksessa esimerkiksi vesikatoilla ja sisäpihoilla.

Betoni on myös maatieiden kestopäällyste asfaltin ohella. Nebraskan yliopiston professori Chris Tuan on kehittänyt sähköä johtavan betonin, joka sulattaa itsensä sähkövirran avulla jäästä.

Lähteet

Viitteet

Betoni
Viherrakentaminen
Tienrakennus
András Adorján

András Adorján (s. András Jocha, 31. maaliskuuta 1950 Budapest) on unkarilainen shakinpelaaja. Hän sai suurmestarin arvonimen vuonna 1973. Nuorena Adorján pelasi nimellä Jocha. Adorján sijoittui toiseksi Anatoli Karpovin jälkeen nuorten maailmanmestaruuskilpailuissa Tukholmassa 1969 ja voitti tai sijoittui jaetulle ensimmäiselle sijalle Varnassa 1972, Luhacovicessa 1973, Osijekissa 1978 ja Budapestissa 1982.

Lähteet

Aiheesta muualla

Unkarilaiset shakinpelaajat
Vuonna 1950 syntyneet
Elävät henkilöt

es:András Adorján
Mark Elliott

Mark Elliott (24. syyskuuta 1939 – 3. huhtikuuta 2021) oli yhdysvaltalainen ääninäyttelijä, joka on toiminut 1980-luvulta lähtien Disneyn trailereiden, mainosten ja promojen äänenä niin televisiossa kuin videolla. Lisäksi hän oli vierasisäntänä Casey Kasemin radio-ohjelmassa "American Top 40" vuosien 1977–1982 ja 1989–1993 aikana. Elliottilla oli myös oma radio-ohjelma "The Weekly Top 30" vuosien 1979–1982 aikana.

Lähteet

Aiheesta muualla
 
 Voice Chasers  

Yhdysvaltalaiset ääninäyttelijät
Vuonna 1939 syntyneet
Vuonna 2021 kuolleet
Arden International

Arden International on Christian Hornerin perustama Formula 3000/GP2 -talli. Talli on voittanut kolme tallien mestaruutta ja kaksi kuljettajien mestaruutta Formula 3000 -sarjassa. Talli kilpailee myös GP3- ja World Series by Renault -sarjoissa.

GP2-tulokset 

• GP2-finaali 2011 oli GP2-kauden 2011 ulkopuolinen finaali.

Formula 2 -tulokset

GP3-tulokset

Formula Renault 3.5-tilastot

Lähteet

Aiheesta muualla 

 Tallin kotisivut

GP2-tallit
GP3-tallit
Brittiläiset autourheilutallit
Walid Azaiez

Walid Azaiez (, s. 25. huhtikuuta 1976) on tunisialainen jalkapalloilija, pelipaikaltaan puolustaja. Hän pelaa tällä hetkellä tunisialaisessa Stade Gabèsienissa. Azaiez edusti maataan vuoden 2000 Afrikan-mestaruuskisoissa Nigeriassa, sekä vuoden 2002 Afrikan-mestaruuskisoissa Malissa.

Saavutukset
 Tunisian liigamestaruus: 1999, 2000, 2001, 2002, 2003, 2006
 Tunisian cup: 1999, 2006

Aiheesta muualla
 Transfermarkt 
 National Football Teams 

Tunisialaiset jalkapalloilijat
Vuonna 1976 syntyneet
Elävät henkilöt
Eidskog

Eidskog on kunta Hedmarkin läänissä Norjassa. Eidskogin kunta syntyi, kun se erotettiin Vingerin kunnasta vuonna 1864. Tammikuussa 2013 tehdyn väestönlaskennan mukaan Eidskogin kunnassa oli 6 282 asukasta.

Lähteet

Hedmarkin läänin kunnat
Elverum

Elverum on kunta ja samanniminen kaupunki Østerdalenissa Hedmarkin läänissä Norjassa. Elverumin kunta perustettiin 1. tammikuuta 1838 ja se sai kaupunkistatuksen vuonna 1996. Elverumin rajakunnat ovat Åmot pohjoisessa, Trysil koillisessa, Våler etelässä ja Løten etelässä

Elverumin kunnan pinta-ala on 1 229 km² ja suuri osa siitä on metsän peitossa.

Tammikuussa 2013 tehdyn väestönlaskennan mukaan Elverumin kunnassa oli 20 343 asukasta. Kunnan väestönkasvu on ollut vakaa koko sodan jälkeisen ajan.  Väestönlaskenta lisää varsinkin virallisia palveluita, erityisesti Sykehuset Innlandetin (Sisämaan sairaalan), Hedmarkin korkeakoulun ja Norjan armeijan, Forsvaretin.

Lähteet

Aiheesta muualla
Engerdal

Engerdal on kunta Hedmarkin läänissä Norjassa. Engerdalin kunta perustettiin 1. tammikuuta 1911; se muodostettiin osista Tolgan, Trysilin, Ytre Rendalin ja Øvre Rendalin kuntia. Tammikuussa 2013 tehdyn väestönlaskennan mukaan Engerdalin kunnassa oli 1 376 asukasta.

Lähteet

Aiheesta muualla 

Hedmarkin läänin kunnat
Folldal

Folldal on kunta Hedmarkin läänissä Norjassa. Folldalin kunta perustettiin, kun sen alue erotettiin Alvdalin kunnasta vuonna 1914. Tammikuussa 2013 tehdyn väestönlaskennan mukaan Folldalin kunnassa oli 1 654 asukasta.

Lähteet

Aiheesta muualla 

Hedmarkin läänin kunnat
Grue

Grue on kunta Hedmarkin läänissä Norjassa. Gruen kunta perustettiin 1. tammikuuta 1838. Brandvalin kunta erotettiin Gruesta vuonna 1867. Tammikuussa 2013 tehdyn väestönlaskennan mukaan Gruen kunnassa oli 4 997 asukasta.

Lähteet

Hedmarkin läänin kunnat
Løten

Løten on kunta Hedmarkin läänissä Norjassa. Løtenin kunta (silloinen Løiten) perustettiin 1. tammikuuta 1838. Tammikuussa 2013 tehdyn väestönlaskennan mukaan  kunnassa oli 7 479 asukasta.

Lähteet 

Hedmarkin läänin kunnat
Nord-Odal

Nord-Odal on kunta Hedmarkin läänissä Norjassa. Nord Odalin kunta (silloinen Nordre Odalen) perustettiin 1. tammikuuta 1838. Tammikuussa 2013 tehdyn väestönlaskennan mukaan Nord-Odalin kunnassa oli 5 190 asukasta.

Lähteet 

Hedmarkin läänin kunnat
Os (Hedmarkin lääni)

Os on kunta Hedmarkin läänissä Norjassa. Osin kunta perustettiin 1. heinäkuuta 1926, kun se erotettiin Tolgan kunnasta. Tolga ja Os yhdistettiin yhdeksi kunnaksi (Tolga-Os) vuonna 1966, mutta kunnat erotettiin jälleen omikseen vuonna 1976. Tammikuussa 2013 tehdyn väestönlaskennan mukaan Osin kunnassa oli 2 035 asukasta.

Lähteet 

Hedmarkin läänin kunnat
Rendalen

Rendalen on kunta Hedmarkin läänissä Norjassa. Rendalenin kunta perustettiin 1. tammikuuta 1838. Rendalen oli jaettuna Ytre Rendalin ja Øvre Rendalin kuntiin vuosina 1880–1965. Tammikuussa 2013 tehdyn väestönlaskennan mukaan Rendalenin kunnassa oli 1 910 asukasta.

Rendalen on pohjoiskarjalalaisen Liperin ystävyyskunta.

Lähteet

Aiheesta muualla 

Hedmarkin läänin kunnat
Meet the Meatballs

Meet the Meatballs Tuomari Nurmion Meatballs-yhtyeen vuonna 1984 julkaistu albumi. Se on julkaistu ainoastaan vinyylinä ja C-kasettina.

Kappaleet 
A-puoli
Seventeen and in a Misery
Little Love of Mine
Mama Knows
Home of Polar Bears
15 000 Heads
Drifting Apart

B-puoli
Meatball Music
If You Really Try
I Do I Do (I Love You)
Thru’ Grey Stone
Cooking
Ring of Love

Kokoonpano 
 Judge Bean Jr. – laulu, kitara
 Z. de Calvado – rummut, laulu
 Ian Pub Ian – basso
 Pepe Ahlqvist – huuliharppu
 Ollie Squeezer – haitari, kitara
 Jack Sixpacks – saksofoni

Tuotanto 
 Risto Hemmi – äänittäjä
 Gogh/Riipinen – kansikuva

Lähteet 
 Tuomari Nurmion epäviralliset kotisivut

Vuoden 1984 albumit
Tuomari Nurmion albumit
Ringsaker

Ringsaker on kunta Hedmarkin läänissä Norjassa. Ringsakerin kunta perustettiin 1. tammikuuta 1838. Furnesin ja Nesin kunnat yhdistettiin Ringsakeriin 1. tammikuuta 1964. Vuoden 2013 tammikuussa tehdyn väestönlaskennan mukaan Ringsakerin kunnassa asui kaikkiaan 33 406 asukasta, mikä teki siitä asukasluvuilla vertailtuna Norjan 25. suurimman kunnan.

Kunta sijaitsee Norjan suurimman järven Mjøsan itärannalla, Oslosta Trondheimiin vievän rautatien varrella.

Lähteet 

Hedmarkin läänin kunnat
Shohimardon

Shohimardon (myös Shahimardan, Shakhimardan, Sachimardan tai Shah-i-Mardan) () () on kylä Ferganan laaksossa, Ferganan alueella, Uzbekistanissa. Shohimardon on Uzbekistanin eksklaavi, sillä se on kokonaan Kirgisian ympäröimä. Pinta-alaa kaupungilla on 90 neliökilometriä. Asukkaita siellä oli vuonna 1993 5 100, joista 91 prosenttia oli uzbekkeja ja 9 % kirgiisejä. Shohimardon sijaitsee 55 kilometriä etelään uzbekistanilaisesta Ferganan kaupungista, 1 500 metrin korkeudella merenpinnasta, Alay-vuorilla. Shohimardonin alueella virtaa kaksi vuoristojokea: Kok-su ja Ok-su, jotka yhdistyvät Shakhimardansay-joeksi.

Shohimardon on kuulunut Uzbekistanille vuodesta 1930 lähtien.

Shohimardon tunnetaan paikkana, jossa Ali ibn Abi Talib, profeetta Muhammadin vävy ja serkku kertoman mukaan vieraili. Ali ibn Abi Talib oli neljäs kalifi. Yksi hänen seitsemästä haudastaan sijaitsee mahdollisesti Shohimardonin alueella. 1920-luvulla Shohimardonin keskustassa oli Ali ibn Abi Talibin moskeija ja mausoleumi. Neuvostokaudella nämä kuitenkin tuhottiin. Uzbekistanin itsenäistyttyä uudelleen vuonna 1993, rakennettiin mausoleumi uudelleen samaan paikkaan. Rakennuksen ulkokuori on samanmuotoinen, kuin 1920-luvun mausoleuminkin.

Aikoinaan Shohimardon on tunnettu myös nimellä Khamza-Abad runoilija Khamza Khahimzade Niyazin kunniaksi. Maaliskuussa 1929 hänet tapettiin 40 vuoden iässä Shohimardonissa. 1960-luvulla Khamza Khahimzade Niyazin kunniaksi rakennettiin museo ja mausoleumi. Vuonna 1989 tuli kuluneeksi 100 vuotta Khamza Khahimzade Niyazin syntymästä ja sen kunniaksi rakennettiin uusi museo.

Seitsemän kilometriä kaakkoon Shohimardonista, 1 724 metrin korkeudella merenpinnasta sijaitsee Kurban-Kul-järvi (myös Kullikubon). Se syntyi vuonna 1766 suuren maanjäristysten sarjan seurauksena. Pituutta järvellä on 170 metriä, leveyttä 60 metriä ja syvyyttä 5–10 metriä.

Lähteet

Aiheesta muualla 

Fdculture.com: Shakhimardan 
Discovery Central Asia – Shakhimardan 

Uzbekistanin maantiede
Enklaavit ja eksklaavit
Stange

Stange on kunta Hedmarkin läänissä Norjassa. Stangen kunta perustettiin 1. tammikuuta 1838. Romedalin kunta yhdistettiin Stangeen 1. tammikuuta 1964. Tammikuussa 2013 tehdyn väestönlaskennan mukaan Stangen kunnassa oli 19 407 asukasta.

Lähteet

Aiheesta muualla 

Hedmarkin läänin kunnat
Projekti 206-M -luokan alukset

Projekti 206-M () oli Neuvostoliiton laivaston torpedoveneluokka, jonka aluksia rakennettiin vuosina 1972–1976 kaikkiaan 48 kappaletta, joista 19 vientiin. Alusten uppouma oli 190 tonnia / 260 tonnia, pituus 38,6 metriä, leveys 7,6 m / 9,6 m sekä korkeus 1,8 m / 3,3 metriä. Jälkimmäiset luvut pätevät kantosiivillä olevana. 

Aluksessa on kolme dieselmoottoria, joiden kunkin teho on 4 000 hevosvoimaa – 5 000 hevosvoimaa (n. 2 941–3 676 kW), ja joiden avulla alus saavuttaa 48 solmun nopeuden. Alus kykenee 1 450 meripeninkulman matkaan 14 solmun nopeudella tavanomaisesti uiden tai 600 meripeninkulman matkaan 37 solmun nopeudella kantosiivillä.

Aseistuksen aluksessa on neljä 533 millimetrin torpedoa, kaksi 57 mm konetykkiä tornissa ja kaksi 25 mm konetykkiä keulassa. Miehistöön kuuluu 21 jäsentä.

Lähteet

Torpedoveneet
Venäjän laivaston sotalaivat
Neuvostoliiton laivaston sotalaivat
Torgeir Brandtzæg

Torgeir Brandtzæg (s. 26. lokakuuta 1941) on norjalainen entinen mäkihyppääjä.

Brandtzæg voitti Keski-Euroopan mäkiviikon kokonaiskilpailun vuosien 1964 ja 1965 vaihteessa. 1964 Innsbruckin olympialaisissa hän saavutti pronssia niin normaalimäen kuin suurmäenkin henkilökohtaisista kilpailuista.

Lähteet
 

Norjalaiset mäkihyppääjät
Norjalaiset olympiamitalistit
Vuonna 1941 syntyneet
Elävät henkilöt